Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторот Соња Стефановска, со службена легитимација број 28-0010 изврши редовен инспекциски надзор над субјектот ЈУМ Центар за социјална работа Струга, со седиште во Струга ул. Димитар Влахов бб, застапуван од Директорот Мевмед Халили со Записник број ИП1 16-11 од 08.07.2024 година, ја утврди фактичката состојба и врз основа начлен 338 од Законот за социјалната заштита („Службен весник на Република Северна Македонија” број 104/2019, 146/2019, 275/2019, 302/2020, 311/2020, 163/2021, 294/2021, 99/22, 236/22 и 65/23), на ден 05.07.2024 година го донесе следното

**РЕШЕНИЕ**

Се наредува на Мевмед Халили, Директор на ЈУМ Центар за социјална работа Струга, за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во определените рокови:

1. Центарот да води евиденција за лицата ставени под стaрателство, за преземените мерки за старателството и за имотот на лицето под стaрателство во посебните книги за евиденција и тоа: книга за евиденција на малолетни лица под старателство и на старатели, книга за евиденција на полнолетни лица делумно или наполно лишени од деловна способност ставени под старателство и на старатели и книга за евиденција на старатели за посебни случаи, согласно член 14-а став 1 од Законот за семејството.

**Рокот за извршување на изречената инспекциска мерка изнесува 30 дена од приемот на решението и постојано.**

2. Во предметите на корисниците Н.Н ставена под старателство со решение број Уп1 08-622 од 10.06.2022 година и Н.Н ставен под старателство со решение број Уп1 08-621 од 10.06.2022 година, Центарот да формира комисија и да изврши попис и процена на подвижниот имот (семејната пензија), со задолжително присуство на старателот, согласно член 143 од Законот за семејството.

**Рокот за извршување на изречената инспекциска мерка 30 дена од приемот на решението**

3. Центарот да обезбеди Извод од матичната книга на умрените за Н.Н , таткото на малолетните деца ставени под старателство со решение број Уп1 08-622 од 10.06.2022 година за Н.Н. и Н.Н. со решение број Уп1 08-621 од 10.06.2022 година, согласно член 159 од Законот за семејството.

**Рокот за извршување на изречената инспекциска мерка 30 дена од приемот на решението**

4. Центарот да бара од старателот за посебен случај и привремениот старател, да доставува извештај по завршената работа, согласно член 151 од Законот за семејството.

**Рокот за извршување на изречената инспекциска мерка 30 дена од приемот на решението**

5. Субјектот на инспекциски надзор е должен веднаш по истекот на рокот определен за извршување на инспекциската мерка, а најдоцна во рок од три дена, писмено да го извести инспекторите дали се извршени инспекциските мерки, согласно член 334 став 4 од Законот.

6. Жалбата изјавена против ова решение, не го одлага неговото извршување.

**Образложение**

Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 1 од Законот за социјалната заштита, преку инспекторот Соња Стефановска со службена легитимација 28-0010 изврши редовен инспекциски надзор на ден 05.07.2024 година во ЈУМ Центар за социјална работа Струга, со седиште во Струга ул. Димитар Влахов бб, застапувано од Директорот Мевмед Халилии се состави Записник број Уп1 16-11 од 08.07.2024 година, во кој се констатирани недостатоци и неправилности во постапувањето на Центарот во постапка за лица ставени под старателство.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број УП1 16-11 од 16.07.2024.

Инспектор за социјална заштита

**Соња Стефановска**